title: https://risaleoku.com/oku/ossualar/530
article: سزڭ تخليهڭز بو حقيقته ضرر ويرمز· فقط بنم برائتم، ضرردر. عموم عالمِ إسلامى علاقهدار ايدن بر حقيقتڭ خاطرى ايچون دگل يالڭز دنيا حياتنى، بلكه لزوم اولسه اُخروى حياتمى و سعادتمى دخى أهلِ ايمانڭ رسالهِٔ نور ايله سعادتلرى ايچون فدا ايتمگى نفسم ده قبول ايدييور.
  ٭ ٭ ٭
  بوراده باشى يازيلميان زلزله حادثهسنڭ مابعدى خسروڭ مكتوبنده:
  داها صوڭره باشقه بر غزتهده، تماملاييجى و حيرت ويريجى شو معلوماتلرى گوردم: زلزلهدن أوّل كديلر، كوپكلر اوچر بشر اولارق طوپلانمشلر، سسسز اولارق، دوشونجهلى گبى آليق آليق بربرينه باقهرق بر مدّت برابر اوطورمشلر، صوڭره طاغيلمشلر. گرك زلزله اولوركن و گركسه اولمادن أوّل ويا اولدقدن صوڭره بو حيوانلردن هيچ برى گورولمهمش· قصبهلردن اوزاقلاشهرق قيرلره گيتمشلر. بر غريبى ده شودر كه: بو حيوانلر عصيانمزدن متولّد اولان باشمزه گلهجك فلاكتلرى لسانِ حاللريله خبر ويردكلرينى يازييورلر ده بز آڭلامييورز دييهرك تعجّب ايدييورلر.
  ٭ ٭ ٭
  بوراده باشى يازيلميان زلزله حادثهسنڭ مابعدى خسروڭ مكتوبنده:
  داها صوڭره باشقه بر غزتهده، تماملاييجى و حيرت ويريجى شو معلوماتلرى گوردم: زلزلهدن أوّل كديلر، كوپكلر اوچر بشر اولارق طوپلانمشلر، سسسز اولارق، دوشونجهلى گبى آليق آليق بربرينه باقهرق بر مدّت برابر اوطورمشلر، صوڭره طاغيلمشلر. گرك زلزله اولوركن و گركسه اولمادن أوّل ويا اولدقدن صوڭره بو حيوانلردن هيچ برى گورولمهمش· قصبهلردن اوزاقلاشهرق قيرلره گيتمشلر. بر غريبى ده شودر كه: بو حيوانلر عصيانمزدن متولّد اولان باشمزه گلهجك فلاكتلرى لسانِ حاللريله خبر ويردكلرينى يازييورلر ده بز آڭلامييورز دييهرك تعجّب ايدييورلر.